Държавен вестник, бр. 40, 2016 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  40
Раздел ІІ
Устройство и управление на музея
Чл. 10. (1) Структурата на музея се опре­
деля в зависимост от тематичния му обхват 
и формираните фондове и включва специ­
ализирани отдели и администрация.
(2) Специализирани отдели са: 
1. „Фондове и експозиции“;
2. „Научноизследователски лаборатории и 
теренни изследвания, научна група и научен 
архив“.
(3) Администрацията включва следните 
отдели: 
1. „Административно-финансов“;
2. „Връзки с обществеността“.
Чл. 11. (1) Музеят се ръководи от директор.
(2) Правоотношенията на директора на 
музея с министъра на културата възникват 
въз основа на конкурс съгласно Кодекса на 
труда. Условията на конкурса се определят 
от Министерството на културата съгласно 
Наредба № Н-4 от 2007 г. за провеждане 
на конкурсите за директори на държавните 
културни институти (ДВ, бр. 50 от 2007 г.).
(3) Конкурсът за длъжността „директор“ 
се провежда след представяне на концепция 
за развитието на музея.
Чл. 12. (1) Директорът организира, коор­
динира и контролира цялостната дейност на 
музея, като:
1. представлява института пред всички 
държавни органи, физически и юридически 
лица в страната и в чужбина;
2. прилага системата на делегирания бю­
джет, която му дава право:
а) да се разпорежда самостоятелно със 
средствата на института;
б) да извършва компенсирани промени на 
утвърдените с бюджета му приходи и разходи, 
като уведомява за това Министерството на 
културата;
в) да определя числеността на персонала 
и възнагражденията на служителите и работ­
ниците при спазване на нормите, определени 
в съответните нормативни актове;
3. утвърждава структурата и числеността 
на персонала в музея и изпраща за сведение 
в Министерството на културата утвърдено 
длъжностно и поименно щатно разписание, 
както и актуализация при всяка промяна;
4. осъществява връзка и координация на 
културния институт с други държавни органи 
и културни институти;
5. със заповед определя материалноотго­
ворните лица и размера на тяхната отговор­
ност за опазване, съхранение и отчитане на 
фондовете на музея;
6. сключва, изменя и прекратява трудовите 
договори на служителите и обслужващия пер­
сонал, определя размера на индивидуалното 
трудово възнаграждение и другите материални 
стимули в съответствие с наличните средства 
и нормативни изисквания;
7. утвърждава правилник за вътрешния 
трудов ред и вътрешни правила за работната 
заплата, изготвя длъжностни характеристики 
на всички служители;
8. осъществява други правомощия, регла­
ментирани в Закона за културното наследство 
и в други нормативни актове.
(2) Директорът спазва изискванията, за­
ложени в утвърдените от министъра на кул­
турата Правила за прилагане на системата 
на делегиран бюджет в държавни културни 
институти в областта на културното наслед­
ство и библиотечното дело.
Чл. 13. (1) При осъществяване на своите 
правомощия директорът се подпомага от 
заместник-директор.
(2) Правомощията на директора на музея 
в негово отсъствие се осъществяват от за­
местник-директора, определен със заповед 
на директора.
Чл. 14. (1) Към музея функционира:
1. комисия по идентификация и регис­
трация на културни ценности и определяне 
възнагражденията и стойността на движимите 
културни ценности;
2. фондова комисия.
(2) Съставът и задачите на комисията по 
ал. 1 се определя със заповед на директора.
Чл. 15. (1) Към музея функционират като 
съвещателни органи: 
1. дирекционен съвет, който включва ръко­
водители на отдели и звена в музея и музейни 
специалисти; съветът подпомага директора в 
неговите административно-организационни 
функции; 
2. съвет на специалистите, който включ­
ва специалисти от музея – обсъжда и дава 
становища по основни проблеми, свързани 
с дейността на музея;
3. музеен съвет, който включва изтъкнати 
културни и обществени дейци, изявени музей­
ни специалисти и представители на деловите 
среди; съветът обсъжда проблемите и перс­
пективите за развитие на музея, финансовото 
му състояние и популяризаторската дейност; 
4. стопански съвет – подпомага директора 
при планиране, проучване и осъществяване 
на стопанската дейност на музея; 
5. техническа комисия – подпомага ди­
ректора по експлоатацията на материално-
техническата база на музея.
(2) Съставите на съвещателните органи по 
ал. 1 се определят със заповед на директора.
Раздел ІІІ
Финансиране на музея
Чл. 16. Музеят се финансира със средства 
от държавния бюджет, като прилага систе­
мата на делегирания бюджет. Средствата от 
държавния бюджет се определят на база на